AU SAMALL FINANCE
ప్రభుత్వరంగ బ్యాంకుల కంటే ఎయుస్మాల్‌ ఫైనాన్స్‌ మెరుగు
ముంబయి,జూలై 15: ఐపిఒకు వచ్చినతర్వాత స్టాక్‌ఎక్ఛేంజిలో జాబితా అయిన మూడురోజులకే రాజస్థాన్‌ కు చెందిన ఎయుస్మాల్‌ఫైనాన్స్‌బ్యాంకు ప్రభుత్వరంగ బ్యాంకులకంటే ఎక్కువ మార్కెట్‌ విలువలను సాధించింది. ప్రభుత్వరంగంలోని ఐడిబిఐబ్యాంకు, యూనియన్‌బ్యాంకు,దేనాబ్యాంకు, బ్యాంక్‌ ఆఫ్‌ ఇండియాలే కాకుండా ప్రైవేటురంగంలోని సౌత్‌ ఇండియన్‌ బ్యాంకు, కరూర్‌వైశ్యాబ్యాంకుల కంటే మార్కెట్‌విలువల్లో ముందున్నది. నాన్‌బ్యాంకింగ్‌ ఫైనాన్స్‌ కంపెనీగా కొనసాగిన ఎయుస్మాల్‌ఫైనాన్స్‌ తాజాగా చిన్నఫైనాన్స్‌బ్యాంకుగా లైసెన్సులు సాధించింది. ప్రస్తుతం ఈ బ్యాంకు మార్కెట్‌ విలువల పరంగా దేశంలోని టాప్‌ 20 నాన్‌బ్యాంకింగ్‌ ఫైనాన్స్‌ కంపెనీలకంటే ఎక్కువగా ఉంది.
మార్కెట్‌ విలువలపరంగా బ్యాంకు ప్రస్తుతం హౌసింగ్‌ ఫైనాన్స్‌ కంపెనీలు దేవాన్‌ హౌసింగ్‌ఫైనాన్స్‌, గృహ్‌ఫైనాన్స్‌, ఇటీవలే జాబితా అయిన హడ్కో, పెద్దపెద్ద బ్రోకరేజి సంస్థలు ఎన్‌బిఎఫ్‌సి లుగా మారిన ఎడెల్విసిస్‌ ఫైనాన్షియల్‌; మోతీలాల్‌ ఓస్వాల్‌ ఫైనాన్షియల్‌, ఐఐఎఫ్‌ఎల్‌ హోల్డింగ్స్‌ వంటి వాటికంటే ముందంజలో ఉన్నట్లు నిపుణుల అంచనా. ఈనెల పదవ తేదీనే బ్యాంకు ఐపిఒద్వారా భారీ స్పందన రాబట్టింది. గతంలో ఐపిఒకు వచ్చిన అవెన్యూ సూపర్‌మార్ట్స్‌ లేదా డీమార్ట్‌, సిడిఎస్‌ఎల్‌ సంస్థలకు ధీటుగా ఉన్న ట్లు నిపుణులు చెపుతున్నారు. బ్యాంకు ఇష్యూధర 530కంటే 48శాతం ప్రీమియంకు అంటే 698.95 రూపాయలకు ట్రేడింగ్‌ నిర్వహించింది.
చివరకు 48.5శాతం వద్ద అంటే 531.5వద్ద ముగిసింది. అదే ఎన్‌ఎస్‌ఇలో ఇష్యూధర 358 కంటే ఎక్కువే. మూడు ట్రేడింగ్‌లలోనే స్టాక్‌ 30శాతం పెరిగింది. జాబితా అయిననాటి నుంచి నేటి వరకూ 93శాతం పెరిగింది. ముందురోజే కంపెనీ స్టాక్‌ 698.95కు పెరిగింది. ప్రస్తుత మార్కెట్‌ధర వద్ద ఎయుస్మాల్‌ ఫైనాన్స్‌బ్యాంకు 7.7రెట్లు అధికంగా ట్రేడ్‌ అవు తోంది. 2019 అంచనా వేసిన బుక్‌విలువల కంటే 7.7రెట్లు అధికంగా ట్రేడ్‌ అవుతున్నట్లు తేలింది. ======= 0.9%కి దిగివచ్చిన టోకుధరలసూచి ద్రవ్యోల్బణం న్యూఢిల్లీ,జూలై 14: టోకుధరలసూచి ఆధారిత ద్రవ్యోల్బణం జూన్‌నెలలో 0.9శాతానికి దిగివచ్చింది. రిటైల్‌ ద్రవ్యోల్బణం దిగివచ్చిన తరహాలోనే టోకుధరలసూచి ద్రవ్యోల్బణం కూడా దిగివచ్చిందని ప్రభుత్వ అర్ధగణాంకశాఖ వివరాలను ప్రకటించింది. ఆర్థికనిపుణుల అంచనాలప్రకారం 1.60శాతంగా ఉంటుందని భావించారు.
అయితే అంతకంటే తగ్గిందనే చెప్పాలి. మేనెలలో టోకుధరలు పెరుగుదల 2.17శాతంగా ఉంది. ఆహారోత్పత్తుల టోకుధరలు 1.25శాతంగా ఉన్నాయి. గతనెలలో 0.15శాతం కంటే కొంతపెరిగాయి. ఆహారోత్పత్తులధరలు వార్షిక పద్ధతిలోచూస్తే 3.47శాతంగా దిగజారాయి. కూర గాయల ద్రవ్యోల్బణంలో కూడా 21.16శాతం తగ్గి నట్లు అంచనా. ఇక ఆలుగడ్డలు గరిష్టంగా 47.32 శాతంగా ఉన్నాయి. పప్పుదినుసులు 25.47శాతం, ఉల్లిగడ్డలు 9.47శాతంగా జూన్‌నెలలో నమోదయిన ట్లు అంచనా. ఇక ఇంధనం,
విద్యుత్‌రంగాలపరంగా కొంత సానుకూలంగా ఉంది. 5.28శాతంగా నమోదయింది. ఇక తయారీరంగ ఉత్పత్తుల ద్రవ్యోల్బణం 2.27శాతంగా ఉన్నట్లు అంచనా. టోకుధరల సూచి ద్రవ్యోల్బణగణింపులో ప్రామాణిక సంవత్సరాన్ని 2011-12బేస్‌ సంవత్సరంగా తీసుకున్నారు. 2004-05నుంచి ప్రామాణిక సంవత్సరాన్ని ఎన్‌డిఎ ప్రభుత్వం ఇటీవలే మార్పుచేసింది. మరింత ఖచ్చితత్వంతో కూడిన వివరాలకోసం బేస్‌ సంవత్సరాన్ని మార్చినట్లు ప్రభుత్వం చెపుతోంది. ఈ సూచీలో కొత్తసిరీస్‌కు సంబంధించి 695 ఉత్పత్తుల ఉన్నాయి. వీటిలో 117 ప్రాథమిక ఉత్పత్తులు, 16 వరకూ ఇంధనం, విద్యుత్‌రంగ ఉత్పత్తులు, తయారీ రంగ ఉత్పత్తులు 564 వరకూ ఉన్నాయి.